Călătorie în timp. Clopotele bisericilor din Alba anunță Unirea.
Pe 1 decembrie 1918 la ora 11:55, clopotele bisericilor din Alba au anunțat Unirea. După citirea Proclamației, clopote și urale au trimis bucuria Unirii până la cer. 3°C, vânt și lapoviță pe 1 Decembrie 1918.
Te-ai gândit, vreodată, cum ar fi să fie 1 decembrie în fiecare zi? Cum ar fi să nu îți fie rușine niciodată că ești român? Gândește-te la cum s-au simțit ai tăi acum 102, la Alba Iulia. Așa că… îți propun o călătorie în timp. Hai să mergem la Alba Iulia, cea din 1918. Acolo, de mai bine de 4 ore, visul multora a devenit realitate. Transilvania s-a unit cu Regatul Român.Tatiana Lipchin, prezentator Aleph News: "La mai bine de patru ore de la Unire, e sărbătoare mare la Alba Iulia. Sunt sute de mii de oameni extaziați, care se strâng cu toții în brațe, chiar și necunoscuții. Înțeleg că este un lucru neobișnuit în 2020, când nici măcar pe cei dragi nu-i prea puteți lăsa să se apropie foarte mult…Străzile din Alba-Iulia cunosc o frenezie nemaivăzută. Oameni cântă "Deșteaptă-te, române" și flutură steaguri tricolore. Localnicii îi poftesc la ospăț în casele lor pe cei veniți de la mare distanță. Iar mesele sunt încărcate cu sarmale, carne cu varză, prăjituri și, evident, nu lipsește nici vinul. Nu mai există stăpâni străini în România! Trăiască România Mare!"Tatiana Lipchin, prezentator Aleph News: "Trebuie să recunosc, că nici măcar nu știu ce e aia instagram. Să știi că au fost făcute doar cinci poze. Autorul lor este Samoilă Mârza. El a făcut pozele cu un aparat de fotografiat cu burduf. Le poți vedea chiar acum pe ecranul vostru color. Din păcate, Samoilă Mârza nu a avut acces în Sala Unirii, așa că nu avem nicio poză de acolo. Să știi, Iulia, că e un mare lucru pentru 1918 să faci chiar și cinci poze. Samoilă Mârza a vândut chiar și o preche de boi, pentru a-și putea permite aparatul. Iar acum, voi, în 2020, datorită lui, puteți vedea cum s-a scris istoria!"Acum ori niciodată, croiește-ți altă soartă!Asta răsuna din zeci de mii de piepturila Alba Iulia, duminică, 1 decembrie 1918. Clopotele care anunțauUnirea provinciilor au tăcut cu câteva secunde în urmă. Acum, câmpul lui Horea răsună de ovații și aplauze. Este frig, trei grade Celsius doar, plouă mărunt și rece. Nimeni nu bagă de seamă însă, în focul bucuriei, că România este în sfârșit mare! Necunoscuți se strâng în brațe,localnici poftesc la ospăț în casele lor patrioți veniți de la mare distanță.Carne cu varză, sarmale, prăjituri și, normal, vinul încarcă mesele. Străzile din Alba-Iulia cunosc o frenezie nemaivăzută. Oameni și steaguri tricolorefreamătă. Nu mai există stăpâni străini în România! Trăiască România Mare!Este o zi deosebită, o zi istorică, pe care o poți trăi doar o singură dată în viață. Oamenii au început să se adune pe Platoul Românilor, de lângă Alba Iulia, de la primele ore ale dimineții, pentru a auzi cu urechile lor citirea proclamației. Dar pentru că amplificatoarele de sunet încă nu s-au inventat, cine n-a auzit, va putea măcar să spună că a fost aici, în locul în care s-a scris istoria noastră. Este frig, trei grade Celsius doar, plouă mărunt și rece. Nimeni nu bagă de seamă însă, în focul bucuriei!